Жан Тод
Жан Тодт () е бивш френски автомобилен рали състезател, бивш мениджър на тима от Формула 1 – Ферари.

Избран е за президент на Международната автомобилна асоциация (ФИА) след избори, проведени на 23 октомври 2009 г. На поста замества Макс Моузли, който се оттегля под натиска на отборите от Формула 1. На 8 декември 2017 г. на заседание на Генералната асамблея на FIA в Париж той единодушно отново е преизбран за трети и последен срок до края на 2021 г. Напуска поста президент на FIA на 17 декември 2021 г., заменя го Мохамед бен Сулайем.

Биография 
През 1993 г. Тод получава оферта да се присъедини към тима от Маранело. Тод веднага приема и започва да работи за Скудерията.

Когато Тод пристига в Маранело, Ферари са в криза поради факта, че отборът не работи добре като тим, липсва колективният дух.

Това е първата работа за Жан – да внесе промяна и да подобри обстановката. В тези си задачи той се справя блестящо. Успява да накара отбора да заработи като екип с една-единствена цел: спечелване на Световния шампионат.

През 1994 и 1995 г. Тод започва да връща Ферари отново към върха на Формула 1. Спечелват 71 точки и третото място при конструкторите през 1994 и 73 точки, победа на Жан Алези в Гранд При на Канада и още едно трето място през 1995 г.

През 1996 г. Жан Тодт и Лука Ди Монтедземоло решават да привлекат Световния шампион от Формула 1 – Михаел Шумахер и да градят стратегията си около него, всичко с една-единствена цел – да изградят отбора, който да побеждава и да печели Световния шампионат.

През 1996 г. настъпват две промени за Ферари. Михаел Шумахер преминава от Бенетон във Ферари и става първият пилот на Скудерията, а Еди Ървайн – вторият.

С Михаел Шумахер Ферари започват да постигат отлични резултати, които впечатляват всички.

Личен живот 
От 2004 г. Тод живее с актрисата Мишел Йео, носителка на Оскар. Той има син от предишен брак, Николас Тод, влиятелен пилот-мениджър и бивш съсобственик на ART Grand Prix.

Източници 

Французи
Личности от Формула 1
Хора от Оверн-Рона-Алпи
Доктор хонорис кауза на НСА